2 vas weens wapens, sigarette en muntstukke in motor | Netwerk24
Deur Malherbe Nienaber 09 September 2019 21:42
Twee mans van onderskeidelik 19 en 31 jaar oud is in Pietermaritzburg in hegtenis geneem toe hul voertuig deurgesoek is en wetstoepassers afgekom het op vuurwapens, sigarette en ’n magdom muntstukke.
Die polisie in KwaZulu-Natal het twee mans in Pietermaritzburg in hegtenis geneem nadat hul motor deurgesoek en vuurwapens, sigarette en ’n groot aantal muntstukke gevind is. Foto: SAPS KZN
Die polisie in KwaZulu-Natal het Maandag in ’n verklaring gesê sy motorfietseenheid het voertuie in Kerkstraat deursoek toe die motor op die hoek van Garfield- en Princestraat opgemerk is.
In dié motor was twee ongelisensieerde vuurwapens, ’n gaspistool, sigarette wat vermoedelik gesteel is, lugtydkoopbewyse en R3 000 se muntstukke.
Luidens die verklaring kon die twee in die motor nie aan die polisie ’n bevredigende verduideliking gee oor waar hulle dié artikels gekry het nie.
Die moontlikheid dat hulle by ander misdade in Pietermaritzburg en die omgewing betrokke is, sal ondersoek word.
Hulle is van die besit van gesteelde eiendom en die onwettige besit van vuurwapens aangekla en sal in die landdroshof in Pietermaritzburg verskyn.
Meer oor: Pietermaritzburg | Misdaad | Diefstal | Inhegtenisnames
Vrou vas ná ‘aanranding’ in Vaal-winkelsentrum
Man met R2 m. se Mandrax in Mpumalanga vasgetrek